દિલ્હીમાં મીડિયા સાથેની વાતચીતમાં ખડગે જણાવ્યું કે, એક એવી કમિટી, જેના અધ્યક્ષ વડાપ્રધાન પોતે છે અને સુપ્રીમ કોર્ટના ચીફ જસ્ટિસ અને નેતા વિપક્ષ(ખડગે) એના સભ્ય છે. આ કમિટીએ સીબીઆઈ ચીફની નિયુક્તિ કરી છે, પરંતુ સરકારે એમને(સીબીઆઈ ચીફ)ને હટાવતી વખતે કમિટીને પુછ્યું પણ નથી. સરકારે સીબીઆઈ ડાયરેક્ટરનો મામલો કમિટી સમક્ષ લાવવો જોઈતો હતો. સીવીસી પર ભારે દબાણ છે. સરકારે આ કેસમાં પોતાની મરજી ચલાવી છે. સરકારને પોતાના ઘોટાળાના કારણે ઊંઘ આવતી નથી. સરકારે રાતમાં જ સીબીઆઈનો ખેલ કરી દીધો. સરકારને ગુસ્સો આવ્યો કે સીબીઆઈ ચીફ રાફેલ ઘોટાળાની ફરિયાદ કરવા આવેલા લોકોને કેમ મળ્યા. આલોક વર્માએ અરુણ શૌરી, પ્રશાંત ભૂષણનું મેમોરેન્ડમ સરકારને પૂછ્યા વિના કેમ સ્વીકાર્યું. હવે વર્માએ એનું પરિણામ ભોગવવું પડી રહ્યું છે. તેમણે સીબીઆઈ પ્રકરણને લઈને વડાપ્રધાનને પત્ર લખ્યો હતો.